**Сцяпан Сцяпанавіч Лаўшук** (нар. [28 ліпеня](https://be.wikipedia.org/wiki/28_%D0%BB%D1%96%D0%BF%D0%B5%D0%BD%D1%8F) [1944](https://be.wikipedia.org/wiki/1944), г. [Васілевічы](https://be.wikipedia.org/wiki/%D0%92%D0%B0%D1%81%D1%96%D0%BB%D0%B5%D0%B2%D1%96%D1%87%D1%8B) Рэчыцкага раёна Гомельскай вобласці) — беларускі літаратуразнавец, пісьменнік. Член-карэспандэнт НАН Беларусі (2004), доктар філалагічных навук (1998), прафесар. Нарадзіўся ў сям'і рабочых. Пасля заканчэння Васілевіцкай сярэдняй школы №2 (1961) працаваў рабочым у Пермскай вобласці і ў Васілевічах. Скончыў [філалагічны факультэт БДУ](https://be.wikipedia.org/wiki/%D0%A4%D1%96%D0%BB%D0%B0%D0%BB%D0%B0%D0%B3%D1%96%D1%87%D0%BD%D1%8B_%D1%84%D0%B0%D0%BA%D1%83%D0%BB%D1%8C%D1%82%D1%8D%D1%82_%D0%91%D0%94%D0%A3) (1967**). Працаваў настаўнікам беларускай мовы і літаратуры, намеснікам дырэктара ў** [**Дзятлавіцкай**](https://be.wikipedia.org/wiki/%D0%93%D0%BE%D1%80%D0%B0%D0%B4_%D0%94%D0%B7%D1%8F%D1%82%D0%BB%D0%B0%D0%B2%D0%B0)**,** [**Лахвенскай**](https://be.wikipedia.org/wiki/%D0%92%D1%91%D1%81%D0%BA%D0%B0_%D0%9B%D0%B0%D1%85%D0%B2%D0%B0) **сярэдніх школах, загадчыкам аддзела арганізацыйна-камсамольскай работы райкама камсамола, дырэктарам Бродніцкай васьмігодкі Лунінецкага раёна.** У 1970-73 займаўся ў аспірантуры пры Інстытуце літаратуры імя Янкі Купалы АН БССР, пасля заканчэння якой працаваў да 2007 уключна малодшым, старшым, галоўным навуковым супрацоўнікам гэтага інстытута, затым галоўным навуковым супрацоўнікам [Інстытута мовы і літаратуры НАН Беларусі](https://be.wikipedia.org/wiki/%D0%86%D0%BD%D1%81%D1%82%D1%8B%D1%82%D1%83%D1%82_%D0%BC%D0%BE%D0%B2%D1%8B_%D1%96_%D0%BB%D1%96%D1%82%D0%B0%D1%80%D0%B0%D1%82%D1%83%D1%80%D1%8B_%D1%96%D0%BC%D1%8F_%D0%AF%D0%BA%D1%83%D0%B1%D0%B0_%D0%9A%D0%BE%D0%BB%D0%B0%D1%81%D0%B0_%D1%96_%D0%AF%D0%BD%D0%BA%D1%96_%D0%9A%D1%83%D0%BF%D0%B0%D0%BB%D1%8B_%D0%9D%D0%90%D0%9D%D0%91). З 2012 - галоўны навуковы супрацоўнік Цэнтра даследаванняў беларускай культуры, мовы і літаратуры. Член СП СССР з 1982. З 1972 выступае як крытык, літаратуразнавец. Даследуе праблемы развіцця беларускай драматургіі. Аўтар кніг «Сучасная беларуская драматургія» (1977), «Станаўленне беларускай савецкай драматургіі (20-я - пачатак 30-х гг.)» (1984), «Кандрат Крапіва і беларуская драматургія» (1986, 2002), «На драматургічных скрыжаваннях» (1989), «Гарызонты беларускай драматургіі» (2010), брашур . Складальнік кнігі «Беларуская дакастрычніцкая драматургія» (1978), зборніка У. Галубка «Творы» (1983), зборнікаў «П'есы» (1984), Збору твораў у 5 т. А. Макаёнка (1986-1990), фотаальбома «Кандрат Крапіва» (1989), збору твораў Кандрата Крапівы ў 6 тт. (1997-2004).

 **У верасні 2011г. С. С. Лаўшук наведаў Лунінецкі раён ў рамках Міжнароднай навукова-асветніцкаай экспедыцыі з Благадатным Агнём ад Гроба Гасподняга ў Іерусаліме.**

**С. С. Лаўшук і Лунінец**

Канапацкая,Т. “Дарога да святынняў” праз лунінецкі край [ удзел С. Лаўшука ў Міжнароднай навукова-асветніцкай экспедыцыі] / Таццяна Канапацкая //Лунінецкія навіны. 2011. 7 верасня